പാരമ്ബര്യ ജൈവകൃഷിയില് വിജയഗാഥ രചിച്ച് ആലിയാട് രാജേന്ദ്രന് വെഞ്ഞാറമൂട്: രാസവളങ്ങളും കീടനാശിനികളും പൂര്ണമായും ഒഴിവാക്കി പാരമ്ബര്യ ജൈവകൃഷിയില് മാതൃകയായി ആലിയാട് രാജേന്ദ്രന്. ജൈവവളം മാത്രം ഉപയോഗിച്ചാണ് നേന്ത്രവാഴ, വെള്ളരി, പയര്, പടവലം, കുറ്റി വാളരി, മറുനാടന് ഇനം സുനാമി കഴുത്തന്, ചതുരപ്പയര്, കോവയ്ക്ക എന്നിവ കൃഷിചെയ്യുന്നതെന്ന് രാജേന്ദ്രന് പറയുന്നു. ആയിരത്തിലധികമുള്ള പടവലങ്ങയ്ക്ക് കീടബാധ ഏല്ക്കാതിരിക്കാന് പേപ്പര്കൊണ്ട് മൂടി സംരക്ഷിക്കുകയാണ് ഇൗ കര്ഷകന്. ഭാര്യ വസന്തകുമാരിയും മക്കളായ അമല് രാജ്,അനുജാരാജും എല്ലാ പിന്തുണയുമായി തന്നോട് ഒപ്പമുണ്ടെന്ന് ഇൗ കര്ഷകന് പറയുന്നു. കഴിഞ്ഞദിവസം കൃഷിയിടം സന്ദര്ശിച്ച മാണിക്കല് കൃഷി ഓഫീസറും ഉദ്യോഗസ്ഥരും എല്ലാവിധ സഹായങ്ങളും ഉറപ്പുനല്കി. ചിങ്ങം ഒന്നിന് മികച്ച കര്ഷകരെ തെരഞ്ഞെടുക്കുന്നതിനുള്ള അപേക്ഷ നല്കി കാത്തിരിക്കുകയാണ് മാധ്യമപ്രവര്ത്തകന് കൂടിയായ ആലിയാട് രാജേന്ദ്രന്.